Хъугъэ-ш1эгъэ шъыпкъэу Бзыикъо заор я 19-рэ л1эш1эгъум адыгэмэ апэк1эк1ыгъэу щыт. Бзыикъо заом щызэутэк1ыгъэх тетыгъор зы1ыгъы зыш1оигъо шапсыгъэ Шэрэл1ыкъохэмрэ ащ къаде1эхэрэ бжъэдыгъу л1экъолъэшхэмрэ зэгъусэхэу шъхьафитэу псэоу есэгъэ шапсыгъэ лэжьак1охэмрэ. Бжъэдыгъупщэу Хьаджэмыкъомрэ шапсыгъэ лэжьак1оу Мосэрэ авторым зэпегъэуцух. Хьаджэмыкъопщыр мы заом хэк1уадэ. Хъишъэм къыпкъырык1зэ К1эращэм повестыр егъэпсы ык1и художественнэ амалэу зыфитхэри ащ къызфегъэфедэх. Пшъашъэу Гулэз пчэгум регъэуцо, ащ епхыгъ сюжетнэ линиеу ригъэк1ок1ырэри. Гулэз зыщыщ шапсыгъэмэ афэшъыпкъ, илъэпкъ къыухъумэным фэш1 иакъылрэ игулъытэрэ зэрехьыл1э. ык1и ищы1эныгъи инасыпи шапсыгъэ ц1ыфмэ ящы1эныгъэрэ янасыпрэ арепхы. “Бзыикъо заор Гулэз щыгъупшахэщтыгъэп, сыда п1омэ, Мосэ ялыем иплъышъо ренэу ынэ1у ик1ыщтыгъэп. Мосэ ыгу народым зэрепхыгъагъэм фэдэкъабзэу, Гулэз ыгук1и ыпсэк1и къызхэк1ыгъэ народым готэу щытыгъ. Шапсыгъэхэмэ сакъыныгъэ гумэк